Зла жена (Ј.С.Поповић)/9
ПОЗОРИЈЕ 2.

ПЕРСИДА (донесе кафу), ПРЕЂАШНА

ПЕРСИДА: Изволите, милостива госпођа, али млеко није баш најбоље. (Сипа.) 

ПЕЛА: Добро је, добро је, Персо, само кад се има... Персо, би ли се ја могла данас мало на каруца извести? 

ПЕРСИДА: О, милостива госпоја, коњи су у преправности. Заповедате пре подне или после подне? 

ПЕЛА: Ја би хотела саде. 

ПЕРСИДА: Сместа ће бити све уређено. (Отрчи.) 

ПЕЛА: Боже мој, лепо ти је бити госпођа! (Савије вал и почне сркати.) Богме слатко; зато се међер толико отимају за кафу. Благо оном који је велики господин! Ту свакојака јела, ту по 

две-три слушкиње, а ја сирота? Пасуља, па и то ако скувам сама, ако оперем сама. Али, забога, гди ми је милостива госпоја, ево већ дан увелико. Што му драго, ја ћу да се возам, а она кад дође, 

нека обуче друге аљине; знам да није спала само на ове. Ево опет некога. (Навуче вал.)

Зла жена